paragraph_text: Kebnekaise (sami: Giebmegáisi ili Giebnegáisi) je najviši vrh Švedske. Masiv Kebnekaise dio je skandinavskog gorja, ima dva vrha, od kojih je južni, glacialni visok 2.106 metara prema posljednjim mjerenjima. Sjeverni vrh ima 2097 metara i nije prekriven ledom. Kebnekaise leži u Laponiji, oko 150 km sjeverno od Arktičkog kruga i zapadno od Kirune u blizini popularnog planinarskog puta Kungsledena između Abiskoa i Nikkaluokta. Zbog smanjivanja glečera smanjila se i visina vrha koja je u najstarijima mjerenjima bila 2117 metara.